91. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Δ3β/οίκ. 1731 της 8/27 Ιουν. 1974 (ΦΕΚ Β΄ 646) Περί οικονομικής ενισχύσεως εστερημένων της οράσεως ασκουμένων δικηγόρων προς αντιμετώπισιν ειδικών αναγκών κατά την άσκησίν των. Έχοντες υπ’ όψει: 1.Τας διατάξεις του υπ’ αριθ. 682/1960 Β. Δ/τος «περί του Οργανισμού του Υπουργείου Κοινωνικής Προνοίας» (ΦΕΚ Α΄ 157/1960). 2.Τας διατάξεις του Α.Ν. 421/1937 «περί διαθέσεως εσόδων τινών υπέρ της Κοινωνικής Προνοίας» (ΦΕΚ Α΄ 2/1937). 3.Την ανάγκην οικονομικής ενισχύσεως εστερημένων της οράσεως ασκουμένων νομίμως δικηγόρων προς αντιμετώπισιν των κατά την άσκησιν της δικηγορίας των δημιουργουμένων εκ της τυφλότητος αυτών προσθέτων εξόδων, αποφασίζομεν: Εγκρίνομεν την χορήγησιν μηνιαίας οικονομικής ενισχύσεως από 1ης Ιουλ. 1974 υπό τας κάτωθι προϋποθέσεις και όρους εις τους ανά την Χώραν εστερημένους της οράσεως ασκουμένους νομίμως δικηγόρους. Ι.Δικαιούμενοι αρωγής 1.Της δια της παρούσης χορηγουμένης οικονομικής ενισχύσεως, δικαιούνται οι τυφλοί οίτινες έχουν τας προϋποθέσεις των εδαφ. α΄ και β΄ του άρθρ. 1 του Νόμ. 1904/1951 και ασκούνται εις δικηγορίαν ουχί πέραν της τριετίας από της ημερομηνίας εγγραφής των εις τα βιβλία του οικείου Δικηγορικού Συλλόγου. ΙΙ.Καταβολή επιδόματος 2.Καθορίζομεν όπως η οικονομικη ενίσχυσις των αναγνωριζομένων δικαιούχων καταβάληται προς τον ίδιον τυφλόν ασκούμενον δικηγόρον. ΙΙΙ.Ποσόν οικονομικής ενισχύσεως και σκοπός  χορηγήσεως. 3.Το ύψος οικονομικής ενισχύσεως ανέρχεται εις δραχ. 3.500 μηνιαίως, δια την ως άνω κατηγορίαν των τυφλών. 4.Η ανωτέρω οικονομική ενίσχυσις, χορηγείται εις έκαστον ασκούμενον νομίμως τυφλόν δικηγόρον, προς αντιμετώπισιν των κατά την άσκησίν του δημιουργουμένων εκ της τυφλότητος προσθέτων εξόδων. ΙV.Προϋποθέσεις επιδοτήσεως 5.Οι εις την άνω κατηγορίαν υπαγόμενοι τυφλοί, δικαιούνται τοις παρεχομένοις αυτοίς οικονομικής ενισχύσεως εφ’ όσον τυγχάνουν εγγεγραμμένοι αφ’ ενός μεν εις τα υπό των Διευθύνσεων ή Τμημάτων Κοινωνικών Υπηρεσιών των Νομαρχιών και των Διαμερισμάτων Νομού Αττικης τηρούμενα Γενικά Μητρώα Τυφλών και αφ’ ετέρου εις τον Δικηγορικόν Σύλλογον του οικείου Πρωτοδικείου. V.Απαιτούμενα δικαιολογητικά 6.Δια την αναγνώρισιν τυφλού της ανωτέρω κατηγορίας, ως δικαιούχου επιδόματος, δέον να υποβληθούν τη οικεία Διευθύνσει ή Τμηματι Κοινωνικών Υπηρεσιών τα κάτωθι δικαιολογητικά: α)Αίτησις του εστερημένου της οράσεως ασκουμένου δικηγόρου ή των νόμω υποχρέων προσώπων, επί της οποίας θα βεβαιούται υπό της Υπηρεσιας περί της εγγραφής του τυφλού ασκουμένου δικηγόρου εις το τηρούμενον υπ’ αυτής Γενικόν Μητρώον Τυφλών. β)Έκθεσις Κοινωνικής Λειτουργού ή εν ελλείψει τοιαύτης του καθ’ ύλην αρμοδίου υπαλλήλου της Διευθύνσεως ή Τμηματος Κοινωνικών Υπηρεσιών, περί της κοινωνικής και οικνομικής καταστάσεως του τυφλού ασκουμένου νομίμως δικηγόρου, εις ην επιπροσθέτως θα αναφέρεται και η ανάγκη οικονομικής ενισχύσεώς του, λόγω αδυναμίας αυτού προς αντιμετώπισιν των κατά την άσκησίν του δημιουργουμένων εκ της τυφλότητος ειδικών αναγκών συνεπαγομένων τας κάτωθι προσθέτους δαπάνας: 1)Δι’ αμοιβήν βοηθού Γραμματέως δια την ανάγνωσιν δικογραφιών, νόμων, νομολογίας, επιστημονικών συγγραμμάτων και εν γένει των απαραιτήτων περιοδικών, καθώς και δια την συνοδείαν του κατά τας επί δικαστηρίοις και αρχαίς παραστάσεις, έτι δε δια την αντιγραφήν των σπουδαιοτέρων νομοθετημάτων εις γραφήν Μπράϊγ και δια την μαγνητοφώνησιν διαφόρων κειμένων. 2)Δια δαπάνας προς αγοράν και συντήρησιν ειδικού υλικού (μαγνητόφωνα, μαγνητοταινίαι, ειδικαί γραφομηχαναί και ειδικός χάρτης). 3)Δια δαπάνας προς αγοράν βιβλίων κατά το σύστημα Μπράϊγ, άτινα λόγω του ηυξημένου κόστους παραγωγής και της ελαχίστης ζητήσεως είναι λίαν δαπανηρά. γ)Βεβαίωσις του οικείου Δικηγορικού Συλλόγου, ανανεουμένη κατ’ έτος, εν η να βεβαιούται ότι ο τυφλός της ανωτέρω κατηγορίας, τυγχάνει εγγεγραμμένος εις τα τηρούμενα υπ’ αυτού βιβλία ως ασκούμενος δικηγόρος και να σημειούται η ημερομηνία εγγραφής του εν αυτοίς. Βάσει των ανωτέρω υπό στοιχ. α-γ δικαιολογητικών, εκδίδεται απόφασις των οικείων Νομαρχών ή Αναπληρωτών Νομαρχών Διαμερισμάτων Νομού Αττικής αναγνωρίσεως δικαιώματος και εγκρίσεως παροχής οικονομικής ενισχύσεως. VI.Τρόπος πληρωμής 7.Η πληρωμή της βάσει των διατάξεων του άρθρ. 6 του Α.Ν. 421/1937 εγκρινομένης δια της παρούσης μηνιαίας οικονομικής ενισχύσεως εις τους  τυφλούς ασκουμένους δικηγόρους, λόγω αντιμετωπίσεως υπ’ αυτών ειδικών αναγκών εκ της ασκήσεώς    των,  συνεπαγομένων   προσθέτων     δαπανών, (Αντί της σελ. 390,27(α) Σελ. 390,27(β) Τεύχος 588-Σελ. 11 Κώδικας περί Δικηγόρων 6.Δ.α.91 ανατίθεται εις τα Δημόσια Ταμεία των οικείων Νομαρχιών και των Διαμερισμάτων Νομού Αττικής, βάσει εξουσιοδοτικών πινάκων και ατομικών βιβλιαρίων, συντασσομένων υπό των οικείων Διευθύνσεως ή Τμημάτων Κοινωνικών Υπηρεσιών, κατά την οριζομένη διαδικασίαν εις τας αποφάσεις ημών και εις τας αποφάσεις, εγκυκλίους του εξ ημών Υπουργού Κοινωνικών Υπηρεσιών περί εφαρμογής προγράμματος επιδοτήσεως τυφλών. VII.(Δεν υπάρχει εις το επίσημον κείμενον). VIII.Γενικαί και μεταβατικαί διατάξεις 8.Το εγκρινόμενον δια της προύσης μηνιαίοιν επίδομα, δεν χορηγείται εις τους ασκούντας έργα ασυμβίβαστα προς το λειτούργημα του ασκουμένου δικηγόρου κατά παράβασιν των άρθρ. 61 και 63 του Ν.Δ. 3026/1954 «περί του Κώδικος των Δικηγόρων» ως τούτο ετροποποιήθη και συνεπληρώθη μεταγενεστέρως. 9.Οι αναγνωριζόμενοι ως δικαιούχοι απολήψεως του χορηγουμένου δια της παρούσης επιδόματος, δεν δικαιούνται της παρεχομένης μηνιαίας οικονομικής ενισχύσεως εκ δραχ. 500, βάσει των διατάξεων του Νομ. 1904/1951 και των κατ’ εξουσιοδότησιν τούτων εκδοθεισών αποφάσεων ημών «περί προστασίας και αποκαταστάσεως τυφλών». 10.Αι διευθύνσεις και τα Τμηματα Κοινωνικών Υπηρεσιών δι’ ων θέλει κινηθή το παρόν πρόγραμμα της χρηματικής επιδοτήσεως των εστερημένων της οράσεως ασκουμένων δικηγόρων, προς αποφυγήν δημιουργίας ετέρων Μητρώων δια τούτους, δέον να καταχωρούν τα ατομικά στοιχεία τούτων εις τα τηρούμενα υπ’ αυτών ειδικά Μητρώα Τυφλών, εις α θα σημειούται και η περί ης ο λόγος επιδότησις. 11.Αι λεπτομέρειαι εφαρμογής της παρούσης καθορισθήσονται δι’ εγκυκλίου του εξ ημών Υπουργού Κοινωνικών Υπηρεσιών. Η παρούσα δημοσιευθήτω δια της Εφημερίδος της Κυβερνήσεως και κοινοποιηθήτω προσηκόντως.